***ΕΝΟΤΗΤΑ 12 : « ΤΑ ΦΑΙΝΟΜΕΝΑ ΑΠΑΤΟΥΝ»***

***ΜΕΤΑΦΡΑΣΗ:*** *« Ας υποθέσουμε ότι υπάρχουν δύο αμαρτωλοί, ο ένας { ας υποθέσουμε} ότι τιμωρείται και ο άλλος ότι δεν τιμωρείται. Να μη λες « ευτυχισμένος είναι ο δεύτερος, γιατί έχει πλούτη, γδύνει ορφανά, χρησιμοποιεί βία σε χήρες». Βέβαια, δεν είναι άρρωστος, αλλά προοδεύει, αρπάζοντας αγαθά, απολαμβάνει μεγάλη τιμή και εξουσία, δεν υποφέρει από καμιά ανθρώπινη δυστυχία. Αντίθετα αυτόν πάρα πολύ να τον θρηνείς, γιατί και άρρωστος είναι και δε θεραπεύεται. Αν δεις ότι κάποιος υποφέρει από υδρωπικία και δεν προστρέχει στο γιατρό, αλλά ότι έχει τραπέζι βαρυφορτωμένο με εδέσματα, ότι μεθάει και επιδεινώνει την αρρώστια του ,αυτόν τον καλοτυχίζεις ή τον θεωρείς δυστυχισμένο; Αν όμως δεις ότι ένας άλλος υποφέρει από υδρωπικία, αλλά ότι απολαμβάνει ιατρικής φροντίδας, ότι αποφεύγει το πολύ φαγητό, ότι παίρνει με υπομονή φάρμακα πικρά, αυτόν δεν τον καλοτυχίζεις πολύ περισσότερο από εκείνον; Είναι κοινά παραδεκτό αυτό, γιατί ο πρώτος είναι άρρωστος και δε θεραπεύεται, ο δεύτερος όμως είναι άρρωστος, αλλά απολαμβάνει θεραπείας. Βέβαια , είναι επίπονη η θεραπεία, αλλά ο σκοπός της ωφέλιμος. Το ίδιο συμβαίνει και στην παρούσα ζωή μας…»*

***ΕΡΜΗΝΕΥΤΙΚΑ ΣΧΟΛΙΑ***

* ***ο ατιμώρητος αμαρτωλός , παραλληλίζεται με τον ασθενή που πάσχει από υδρωπικία, αλλά που δεν προστρέχει στο γιατρό, που έχει πλούσιο τραπέζι, μεθά και επιδεινώνει την αρρώστια του***
* ***ο αμαρτωλός που τιμωρείται, συγκρίνεται με τον ασθενή που πάσχει πάλι από υδρωπικία, αλλά που απολαμβάνει ιατρικής φροντίδας, αποφεύγει το πολύ φαγητό και παίρνει με υπομονή φάρμακα πικρά***
* ***καλοτυχίζει το 2ο , γιατί συναισθανόμενος την ασθένεια του θεραπεύεται***
* ***θεωρείται ωφέλιμη η θεραπεία, γιατί όπως ο ασθενής ο οποίος, ακολουθώντας πιστά τις θεραπευτικές οδηγίες, όσο επίπονες και αν είναι, θεραπεύεται, έτσι και ο αμαρτωλός, αφού συνειδητοποιήσει τις αμαρτίες του και τιμωρηθεί για αυτές σώζεται. Η θεραπεία της ψυχής του αμαρτωλού με την τιμωρία του, τον απαλλάσσει από τις αμαρτίες του και του εξασφαλίζει μία θέση στην ουράνια βασιλεία.***

***Η αμαρτία συνδέεται με την αρρώστια και η τιμωρία με τη θεραπεία.***

***Ηθικό δίδαγμα/ μήνυμα κειμένου:*** *πρέπει λοιπόν να θεμελιώσουμε τη ζωή μας σε ηθικές αρχές και αξίες και να απομακρυνθούμε από την αδικία και την αμαρτία. Φοβερή είναι η αμαρτία και όχι η τιμωρία που είναι το φάρμακο θεραπείας για την αμαρτία. Δεν πρέπει , λοιπόν να θρηνούμε αυτούς που τιμωρούνται, για να σωθούν , αλλά αυτούς που αμαρτάνουν και μένουν ατιμώρητοι. Η αμαρτία είναι σύμφυτη με την ανθρώπινη ζωή. Όταν αμαρτάνουμε όμως πρέπει να έχουμε το θάρρος να συνειδητοποιούμε τις αμαρτίες μας, να μετανιώνουμε και να βελτιώνουμε τη ζωή μας σύμφωνα με τα κηρύγματα του Χριστού, για να απαλλαγούμε έτσι από την αμαρτική ροπή. Ο δρόμος αυτός βέβαια είναι επίπονος και κοπιώδης , καθώς αδυναμίες και πάθη κυριαρχούν στην ψυχή μας { καταναλωτισμός, υλισμός, ατομικισμός}. Απαιτείται αυτοσυγκράτηση και φιλανθρωπία*

***Εκφραστικοί τρόποι:***

***ΠΑΡΑΛΛΗΛΟ ΚΕΙΜΕΝΟ:*** *« Για μένα, είπε, η απολογία είναι απλή. Αν δηλ. τιμώρησα κάποιον για το καλό του, θεωρώ καλό να με τιμωρήσετε έτσι , όπως τιμωρούνται οι γονείς για τη στάση τους στους γιούς τους και οι δάσκαλοι στους μαθητές τους. Άλλωστε και οι γιατροί κάνουν καυτηριασμούς και εγχειρήσεις για το καλό τους»*

***Κοινά θεματικά στοιχεία:***

* ***η ανθρώπινη φύση , έχοντας έμφυτη τη ροπή προς το κακό, υποπίπτει σε αμαρτίες και αδυναμίες***
* ***το κακό πρέπει να τιμωρείται έγκαιρα, γιατί αλλιώς επιδεινώνεται. Η ατιμωρησία βλάπτει και το άτομο και το σύνολο***
* ***η τιμωρία πρέπει να είναι δίκαιη και ανάλογη με τη βαρύτητα του λάθους. Τότε συνιστά μέσο θεραπείας του σώματος και της ψυχής του ενόχου. Λειτουργεί σωφρονιστικά και παιδαγωγικά…***